**VEDTEKTER FOR [FORENINGENS NAVN]**

*Sist revidert [dd.mm.åå]*

**§1** **Foreningens navn**

Foreningens navn er [Foreningens navn]

**§2 Formål**

[Foreningens navn] formål er [beskriv formålet kort og overordnet. Er det en sosial forening, idrett eller lignende.] for foreningens medlemmer og andre interesserte studenter.

**§3 Organisasjonsform**

[Foreningens navn] er en frivillig studentorganisasjon og ble stiftet [dd.mm.åå].

Foreningen er en frittstående juridisk person med medlemmer og er selveiende. At den er selveiende innebærer at ingen, verken medlemmer eller andre, har krav på foreningens formue eller eiendeler, eller er ansvarlig for gjeld eller andre.

**§4** **Medlemmer**

Et medlemskap gjelder fra [startdato] til [sluttdato]. Minimum 75% av foreningens medlemmer må være nåværende studenter ved et SiO-registrert lærested, og minst 50 % av medlemmene må være semesterregistrert ved [lærested] gjeldende semester. Utover dette er foreningen åpen for andre interesserte.

*§4.1 Medlemskontingent*

Medlemskontingenten fastsettes av generalforsamlingen, og gjelder for en medlemsperiode. Betalende medlemmer får økonomiske fordeler og prioriteres på plassbegrensede arrangementer.

*§ 4.2 Rettigheter og plikter knyttet til medlemskapet*

Alle medlemmer har rett til å delta på foreningens arrangementer, de har stemmerett på generalforsamlingen og er de eneste som er valgbare til verv i foreningen. Medlemmene plikter å forholde seg til vedtak som er fattet av generalforsamlingen. Dette inkluderer vedtekter, retningslinjer og enkeltvedtak.

**§5 Vedtekter og retningslinjer**

Vedtektene er det øverste styringsdokument til foreningen.

Styret, og generalforsamlingen, kan vedta retningslinjer som supplerer eller utbroderer vedtektene.

Styret har ansvaret for at medlemmene er kjent med de gjeldende dokumentene.

**§6** **Generalforsamling**

Generalforsamlingen er foreningens øverste organ.

Generalforsamlingen skal holdes minimum en gang i året, [Spesifiser når på året. For eksempel enten innen utgangen av november i høstsemesteret og utgangen av mai på vårsemesteret].

Generalforsamling fatter vedtak ved simpelt flertall. Ingen medlemmer har mer enn en stemme og stemmegivning kan ikke skje ved fullmakt.

Det er styret som kaller inn til generalforsamling og har ansvar for sakene. Innkalling til generalforsamling skal være medlemmene i hende minimum to uker før generalforsamlingen. Sakspapirer skal være tilgjengelige for medlemmene minimum en uke før generalforsamlingen.

Vedtektsendringer som skal stemmes over på generalforsamlingen, eller ekstraordinær generalforsamling, må være styret i hende minimum en uke før generalforsamlingen og vedtektsendringer kan bare skje når 2/3 av medlemmene stemmer for endringen.

*§6.1 Generalforsamlingens oppgaver*

Generalforsamlingen skal

* behandle styrets/leders beretning
* behandle regnskap fra forrige semester
* behandle budsjett for kommende semester
* fastsette kontingent for det kommende året
* behandle innkomne forslag
* vedtekter
* valg

*§6.2 Ekstraordinær generalforsamling*

Ekstraordinær generalforsamling kan innkalles hvis minimum 1/3 av medlemmene krever det eller styret finner det nødvendig.

**§7** **Valg**

Det velges nytt styre på generalforsamling. Hvert styremedlem velges for én periode av gangen.

Alle valg ved generalforsamling foretas ved skriftlig votering, dersom det ikke fremsettes forslag om annet. Hvis ingen oppnår minst halvparten av stemmene, skal en ny avstemning avholdes mellom de to kandidatene som fikk flest stemmer i første runde.

Dersom et verv ikke blir fylt under generalforsamlingen kan styret be om fullmakt til å supplere seg selv. Om de ikke får dette kreves ny generalforsamling for å supplere vervene.

**§8** **Styret**

[Foreningens navn] består av et styre på [antall verv] personer. Minimum 50% av styrets medlemmer må være semesterregistrert ved [lærested]. Alle styreverv i [foreningens navn] er ulønnet.

Foreningens styre består av følgende roller:

* Leder
	+ Innkaller til og leder styremøter. Er foreningens talsperson. Det er leders overordnede ansvar å sørge for at alle personer i styret jobber etter foreningens formål og deres konkrete stillingsbeskrivelser.
* Nestleder
	+ Leders stedfortreder, og overtar alle leder plikter og oppgaver ved fravær.
* Økonomiansvarlig
	+ Skal til enhver tid ha oversikt over foreningens økonomi, og skal utarbeide søknader om økonomisk støtte. Har også det overordnede kontrollansvar for foreningens økonomi, men kan ikke alene fatte vedtak som angår økonomien. Økonomiansvarlig skal utarbeide et regnskap for fremlegging under generalforsamling.
* [Tittel på rolle]
	+ [Beskrivelse av rolle]

*§8.1 Styremøter*

Styret i [Foreningens navn] er beslutningsdyktige når 2/3 av styremedlemmene er til stede. Saker i styret vedtas ved simpelt flertall. Ved stemmelikhet har leder dobbeltstemme.

**§9 Komiteer**

Styret har mulighet til å opprette egne komiteer med formål å løse oppgaver satt frem av styret. Hver komité skal ha en dedikert kontaktperson i styret, som igjen har ansvaret for å orientere resten av styret om aktivitetene til komiteen.

*§9.1 Opprettelse av komiteer*

Styret velger selv hvilke komiteer de ønsker å opprette og hva hver enkelt komité sitt

formål og oppgaver er. Forslag om opprettelse av komité skal godkjennes kreves det kvalifisert flertall for.

Styret skal selv bestemme hvor mange medlemmer en komité skal bestå av, etter hva

styret selv anser som gunstig. Etter at et nytt styre er satt skal det på første styremøte stemmes over hvorvidt enhver eksisterende komité skal videreføres under det nye styret.

**§10** **Økonomi**

Foreningens midler skal kun brukes i henhold til foreningens formål.

Der skal alltid foreligge budsjett og regnskap for foreningens midler, med tilhørende bilag. Budsjett og regnskap gjennomgås og godkjennes på generalforsamling.

Utbetalinger skal alltid godkjennes av leder – eller leders stedfortreder – i tillegg til økonomiansvarlig.

Ved stemming over økonomiske investeringer trengs det et 2/3 flertall i styret.

*§10.1* *Signaturrett*

Styrets leder, eller nestleder i dens fravær, sammen med økonomiansvarlig har signaturrett på vegne av foreningen ved avtaler med eksterne parter som binder foreningen på noen som helst måte.

**§11 Etikk og varsling**

Foreningen skal så langt det er mulig vurdere miljømessige og etiske hensyn i planleggingen av aktiviteter. Skjer kritikkverdigeforhold i foreningen eller under foreningens arrangementer så kan dette varsles i henhold til varslingsrutiner. [Beskriv eventuelt kort hvem som behandler. Det er uansett styret som fatter endelig vedtak i varslingssaker.] Foreningen skal ha en oppdatert varslingsplakat, varslingsrutiner og etiske retningslinjer som alle medlemmer skal være kjent med.

**§12 Sanksjoner**

Ved brudd på norsk lov, foreningens vedtekter eller retningslinjer kan styret ilegge sanksjoner mot det aktuelle medlemmet. Sanksjoner kan inkludere, men er ikke begrenset til, advarsler, midlertidig suspensjon av medlemsrettigheter, eller i alvorlige tilfeller, eksklusjon fra foreningen. Alle sanksjoner skal besluttes av styret med et kvalifisert flertall på minst to tredjedeler. Vedtak av sanksjoner kan ankes til styret for ny behandling av saken. [Eventuelt generalforsamlingen. Ettersom hva dere lander på.]

**§13 Mistillit**

Forslag om mistillit kan fremmes av medlemmer i organisasjonen. Forslag om mistillit skal begrunnes skriftlig til styret. All behandling av mistillit er taushetsbelagt.

Alle forslag om mistillit til verv valgt på generalforsamlingen eller av styret behandles av styret og vedtas med 3/4 kvalifisert flertall. Dersom forslaget gjelder et styremedlem, skal resterende styre legge fram saken for generalforsamlingen.

Møter som tar for seg mistillitsforslag skal som hovedregel lukkes under behandlingen, men kan kreves åpnet dersom den saken gjelder krever dette. Krav om åpning av møtet kan overprøves av styret med 3/4 flertall. Den saken gjelder, har rett til å forklare seg overfor styret eller generalforsamlingen før beslutning fattes.

**§14** **Oppløsning**

Foreningen kan oppløses ved at 2/3 av de stemmeberettigede medlemmene på generalforsamlingen stemmer for oppløsning. Sak om oppløsning må være meldt inn til ordinære saksfrister i forkant av generalforsamlingen. Ved opphør vil foreningens midler og eiendeler bli gitt til en annen egnet studentforening med samme formål, som generalforsamlingen bestemmer.

Ingen medlemmer har krav på foreningens midler eller andel av disse.